Fransiskanerklosteret i Marstrand

Fransiskanerklosteret i Marstrand var et kloster som lå i Marstrand i daværende Båhuslen i Norge. En vet ikke mye om dette klosteret. Det ble grunnlagt en gang før 1291, og i 1458 ble det holdt et viktig kirkemøte her. Det ble antakelig brent ved kamper i 1532, da nevnes det at det var trebygninger som gikk opp i røyk. 

I dag har man ingen sikre holdepunkter på hvor i Marstrand klosteret lå. Det har vært spekulert om den nåværende Stadskyrkan kan ha en fortid som klosterkirke, men det finnes ingen sikre bevis for dette.

Kategori:Klostre i Norge før reformasjonen
Kategori:Fransiskanske klostre
Kategori:Katolske klostre
Kategori:Bohuslän